

**ORDENANÇA DE CIVISME I CONVIVÈNCIA DE VILAFRANCA DEL PENEDÈS**

**(Proposta inicial amb calaixos)**

Curs 2018/2019

Projecte

TOTS SOM REGIDORS

“De l’aula a la política municipal”



**ÍNDEX**

**PREÀMBUL**

**CAP I. COMPORTAMENT DELS CIUTADANS A LA VIA PÚBLICA**

**Article 1. Dignitat de les persones.**

**Article 2. Jocs de pilota, monopatí i similars.**

**Article 3. Mendicitat.**

**Article 4. Necessitats fisiològiques.**

**Article 5. Consum de begudes alcohòliques, estupefaents i**

**drogues a la via pública.**

Begudes alcohòliques.

Estupefaents i drogues.

**Article 6. Graffits, pintades i altres expressions gràfiques.**

**Article 7. Parcs i jardins**

**Article 8. Actes als espais públics i actuacions musicals al**

**carrer.**

**Article 9.- Activitats cíviques i polítiques a la via pública**

**Article 10. Locals i establiments comercials de serveis d’oci**

**Article 11. Serveis sexuals retribuïts a l’espai públic**

**CAP II. RELACIONS VEÏNALS I CONVIVÈNCIA ENTRE VEÏNS**

**Article 12. Activitats a l’interior dels immobles i comunitats de veïns**

# 

**CAP III. ANIMALS DOMÈSTICS I DE COMPANYIA**

**Article 13. Conductes de les persones propietàries i/o posseïdores d’animals de companyia**

**CAP IV. INFRACCIONS, SANCIONS, PROCEDIMENT SANCIONADOR I ALTRES MESURES D’INFRACCIÓ**

**Article 14. Tipificació i règim d’infraccions**

**Article 15. Destinació de les multes imposades**

# Article 16.- Criteris de graduació

# Article 17.- Reincidència i reiteració

**Article 18. Substitució de les multes i reparació dels danys per treballs en benefici de la comunitat.**

**Responsabilitat per conductes contràries a l'Ordenança comeses per menors d'edat.**

**Entitats i òrgans públics on es duran a terme activitats alternatives a la sanció econòmica i activitats supletòries**

**PREÀMBUL**

Amb la finalitat de promoure el principi bàsic de convivència ciutadana i el respecte pels sectors socials més desafavorits. L’Ajuntament de Vilafranca del Penedès ha elaborat aquesta ordenança, que respon a les demandes ciutadanes i neix en defensa dels drets de la comunitat, a fi i efecte d’ordenar les relacions de convivència ciutadana al municipi.

|  |
| --- |
| No hi ha canvis |

Aquesta ordenança és l’eina legal que promou l’Ajuntament per al foment de la convivència ciutadana i del civisme, però a banda d’això, l’Ajuntament preveu fer ús dels mitjans més eficaços al seu abast com ara els cossos d’ordre públic i l’administració de justícia a fi d’aconseguir que les conductes i actituds de les persones que són de la vila s’adeqüin a uns mínims de convivència amb l’objectiu de garantir el clima de civisme i de millorar la qualitat de vida a l’espai públic.

|  |
| --- |
| No hi ha canvis |

Aquesta ordenança entén que, a fi i efecte de preservar els espais i la via públiques en condicions òptimes, cal regular-ne el seu ús amb l’objectiu de restringir-lo. Es vetllarà especialment per la restricció de l’ús dels equipaments públics, així com dels espais i via pública, en motiu d’activitats que, per definició, resulten molestes per al veïnat i pertorbadores del dret al descans, com ara actuacions musicals, festes i tota mena de jocs.

|  |
| --- |
| Add: Segons quines hores |

La present ordenança concep els parcs i les zones verdes com a espais de gaudi estètic per a la ciutadania, de manera que cal minimitzar-ne l’accessibilitat a la ciutadania en general i, ben especialment, a aquells col·lectius que solen caracteritzar-se per l’exercici de conductes incíviques, com ara adolescents i joves.

|  |
| --- |
| No hi ha canvis |

L’Ajuntament de Vilafranca del Penedès també pretén, mitjançant aquesta ordenança, donar satisfacció a les queixes del veïnat davant pràctiques incíviques com la realització de grafits, que sovint malmeten façanes – tant d’edificis públics com de privats- i mobiliari urbà. El desenvolupament d’aquestes pràctiques ha de ser regulada, a fi i efecte de limitar-les i, alhora s’han de promoure als centres docents – tant públics com concertats - polítiques educatives encaminades a conscienciar infants i joves sobre la poca conveniència d’aquests tipus d’activitats.

|  |
| --- |
| No hi ha canvis |

Els habitatges són un àmbit on també hi incideix la present ordenança, ja que són focus de sorolls que poden, fins i tot, resultar greument nocius per a la salut. Per evitar-ho, cal afavorir un comportament cívic i respectuós i evitar en l’activitat diària a l’ interior dels edificis la producció de sorolls que pertorbin una adequada convivència i la salut ambiental privada o familiar, així com la comissió d’accions o omissions que provoquin molèsties o que degradin la convivència veïnal.

|  |
| --- |
| No hi ha canvis |

La possessió d’animals domèstics és una pràctica poc adient en un medi urbà com Vilafranca del Penedès, ja que genera múltiples problemes sanitaris i de convivència. Per això, les conductes de les persones propietàries i/o posseïdores d’animals de companyia també resten incloses en la present ordenança.

|  |
| --- |
| No hi ha canvis |

**CAP I. COMPORTAMENT DELS CIUTADANS A LA VIA PÚBLICA**

**Article 1. Dignitat de les persones.**

1. No és permesa a l'espai públic tota conducta de menyspreu a la dignitat de les persones, així com qualsevol comportament discriminatori, sigui de contingut xenòfob, racista, sexista o contràries a la igualtat de gènere, o de qualsevol altra condició o circumstància personal o social, de fet, per escrit o de paraula, mitjançant insults o burles.

|  |
| --- |
| No hi ha canvis |

1. Es prohibeixen, per tant, els insults, burles, escrits ofensius de caràcter xenòfob, racista o sexista a la via pública. Quan de forma particular tinguin com a objecte o s’adrecin contra persones grans i persones amb discapacitats, les conductes abans referenciades es consideraran com agreujants.

|  |
| --- |
| Add: excepte si es gent coneguda o gent del teu entorn |

1. Estaran especialment perseguides les conductes d'agressió o setge a menors realitzades per grups de menors que actuïn a l'espai urbà.

|  |
| --- |
| No hi ha canvis |

1. Es considerarà un agreujant cometre les conductes anteriorment esmentades en qualsevol acte públic de naturalesa cultural, festiva, lúdica o esportiva. Els organitzadors seran considerats responsables de qualsevol conducta incívica comesa en aquests actes.

SUB: La responsabilitat, si ets major d’edat, serà teva, si ets menor, dels teus pares,

**Article 2. Jocs de pilota, monopatí i similars.**

1. No estarà permesa la pràctica de jocs esportius a l’espai públic, ja que poden causar molèsties als veïns o veïnes i vianants.

|  |
| --- |
| Add: excepte en llocs especialitzats en els jocs esportius |

1. No estarà permesa la pràctica de jocs amb instruments o d'altres objectes que puguin posar en perill la integritat física dels usuaris de l’espai públic, així com la integritat dels béns, serveis o instal·lacions, tant públics com privats.

|  |
| --- |
| No hi ha canvis |

1. No és permesa la pràctica de jocs malabars (amb foc o sense) ni acrobàcies fora de les àrees destinades a l’efecte. Aquestes àrees mai estaran ubicades al centre de la vila.

|  |
| --- |
| No hi ha canvis |

1. ~~En hores de màxima afluència de vianants~~ no és permès la utilització d’escales per a vianants, elements per a l’accessibilitat de persones discapacitades, baranes, bancs, passamans, o qualsevol altre element del mobiliari urbà, per a les acrobàcies amb patins i monopatins.

|  |
| --- |
| Supressió |

**QUADRE DE SANCIONS I DE COMMUTACIONS**

|  |  |  |  |  |
| --- | --- | --- | --- | --- |
|  | **PRECEPTE** | **INFRACCIÓ** | **SANCIÓ** | **ART.** |
| **1.** | Realització de conductes de menyspreu a la dignitat de les persones, així com qualsevol comportament discriminatori, sigui de contingut xenòfob, racista, sexista o contràries a la igualtat de gènere, o de qualsevol altra condició o circumstància personal o social, de fet, per escrit o de paraula, mitjançant insults, burles, molèsties intencionades, coacció psíquica o física, agressions o conductes anàlogues. | Lleu |  | 1 |
| **2.** | Les conductes descrites en el punt anterior quan de forma particular tinguin com a objecte o s’adrecin contra persones grans, infants i persones amb discapacitats. | Greu |  | 1 |
| **3.** | Actituds d’assetjament entre menors en l’espai públic. | Greu |  | 1 |
| **4.** | Participar en discussions o baralles a la via pública o llocs públics, quan no tinguin rellevància penal. | Lleu |  | 1 |
| **5.** | Jugar o dur a terme activitats amb pilota, monopatí i altres similars en parcs, places públiques i zones verdes. | Lleu |  | 2 |

**Article 3. Mendicitat.**

1. No estan permeses aquelles conductes que, sota l'aparença de mendicitat, obstaculitzin o impedeixin de manera intencionada el lliure trànsit dels ciutadans i ciutadanes pels espais públics.

|  |
| --- |
|  |

1. No estarà permès a cap ciutadà o ciutadana que es trobi en l'interior de vehicles privats o públics, acceptar l’oferiment de qualsevol bé o servei no requerit. Es consideraran inclosos en aquest supòsit, entre d'altres oferiments, la neteja no sol·licitada dels parabrises dels automòbils aturats en els semàfors, així com l'oferiment no sol·licitat de mocadors, premsa o qualsevol altre objecte.

|  |
| --- |
|  |

1. Queda totalment prohibida la mendicitat exercida per menors de 10 anys o aquella que es realitzi, directa o indirectament, amb persones amb discapacitats, encara que aquestes últimes siguin majors de 10 anys.

|  |
| --- |
|  |

**Article 4. Necessitats fisiològiques.**

1. No es permet fer necessitats fisiològiques, com ara defecar, orinar, escopir, i altres ostentacions públiques de manca d’higiene; en parcs, places públiques, jardins i zones verdes.

|  |
| --- |
|  |

1. Queda també prohibit canviar els bolquers als nadons als espais públics.

|  |
| --- |
|  |

1. Els espais indicats per realitzar les necessitats fisiològiques esmentades són les instal·lacions sanitàries d'establiments de restauració.

|  |
| --- |
|  |

1. Els propietaris dels establiments de restauració podran exigir compensacions per a aquest servei, ja sigui en forma de consumició mínima obligatòria, ja sigui amb una taxa que mai serà superior a 1 €.

|  |
| --- |
|  |

**Article 5. Consum de begudes alcohòliques, estupefaents i drogues a la via pública.**

Begudes alcohòliques.

1. Es prohibeix la venda, dispensació o consum de begudes alcohòliques a la via pública, els espais públics i en els transports públics els dies laborables.

|  |
| --- |
|  |

1. En cap cas s'autoritzarà el consum de begudes alcohòliques quan, segons apreciació de l’autoritat municipal o els seus agents, concorri algun dels supòsits següents:

a) El seu consum es pugui fer de forma massiva per grups de més de 10 ciutadans o ciutadanes

b) Com a resultat de l’acció del consum, es pugui deteriorar la tranquil·litat de l’entorn.

c) El consum s’exterioritzi en forma denigrant per als vianants o la resta d’usuaris dels espais públics, amb insults i/o agressió física.

d) Els llocs es caracteritzin per l’afluència de menors.

|  |
| --- |
|  |

1. Els organitzadors de qualsevol acte públic de naturalesa cultural, lúdica, festiva, esportiva o de qualsevol altra índole vetllaran perquè no es produeixin durant la seva celebració les conductes descrites en els apartats anteriors. Si amb motiu de qualsevol d’aquests actes es realitzen les conductes descrites en els dos apartats anteriors, els organitzadors dels actes en seran els responsables.

|  |
| --- |
|  |

1. Els pares o mares o tutors o tutores seran responsables directes i solidaris de les infraccions comeses pels menors d’edat.

|  |
| --- |
|  |

1. No està permès llençar al terra o dipositar a la via pública recipients de begudes com ara llaunes, ampolles, vasos, o qualsevol altre objecte.

|  |
| --- |
|  |

Estupefaents i drogues.

1. Es prohibeix el consum de drogues, estupefaents i substàncies psicotròpiques en llocs públics, vies públiques o transports públics, així com la seva tinença, excepte en locals d’oci de titularitat privada.

|  |
| --- |
|  |

**QUADRE DE SANCIONS I DE COMMUTACIONS**

|  |  |  |  |  |
| --- | --- | --- | --- | --- |
|  | **PRECEPTE** | **INFRACCIÓ** | **SANCIÓ** | **ART.** |
| **6.** | Practicar la mendicitat a l’espai públic | Lleu |  | 3 |
| **7.** | Acceptar l’oferiment de qualsevol servei des de l’interior d’un vehicle a la via pública | Greu |  | 3 |
| **8.** | Orinar o defecar en en parcs, places públiques, jardins i zones verdes. | Lleu |  | 4 |
| **9.** | Consumir begudes alcohòliques a la via pública alterant la tranquil·litat ciutadana o el dret a la lliure circulació de persones. | Greu |  | 5 |
| **10.** | Consumir begudes alcohòliques en espais  expressament prohibits | Greu |  | 5 |
| **11.** | Vendre begudes alcohòliques a la via pública. | Greu |  | 5 |
| **12.** | Consumir substàncies estupefaents o  psicotròpiques, drogues, en llocs, vies,  establiments o transports públics. | Greu |  | 5 |
| **13.** | Llençar a la via pública recipients de begudes com llaunes, ampolles, vasos o qualsevol altre objecte. | Greu |  | 5 |
| **14.** | Consumir substàncies estupefaents o psicotròpiques, drogues, en llocs, vies o transports públics. | Greu |  | 5 |
| **15.** | Tinència de drogues, substàncies estupefaents o psicotròpiques no ordenades al tràfic en llocs, vies o transports públics. | Greu |  | 5 |
| **16.** | Tinència de drogues, substàncies estupefaents o psicotròpiques en llocs, vies o transports públics, trobant-se la persona o grups integrats per menors. | Greu |  | 5 |

**Article 6. Graffits, pintades i altres expressions gràfiques.**

1. No és permès realitzar tota mena de grafit, pintada, taca, gargot, escrit, inscripció o grafisme, amb qualsevol matèria (tinta, pintura, matèria orgànica, o similars) o bé ratllant la superfície, sobre qualsevol element de l’espai públic, així com a l'interior o l'exterior d'equipaments, infrastructures o elements d'un servei públic i instal·lacions en general, inclosos transport públic, equipaments, mobiliari urbà, arbres, jardins i vies públiques en general. Queden inclosos els murals artístics.

|  |
| --- |
|  |

1. Quan el grafit o pintada es realitzi en un bé privat que es trobi instal·lat de manera visible o permanent en la via pública l'Ajuntament establirà els criteris tant de colors, tamany o forma.

|  |
| --- |
|  |

1. Els organitzadors de qualsevol acte públic de naturalesa cultural, festiva, lúdica o esportiva o de qualsevol altra índole, vetllaran perquè no es produeixin, durant la seva celebració, conductes de degradació visual de l'espai utilitzat. Si amb motiu de qualsevol d’aquests actes es produeixen les conductes descrites en l'apartat primer d’aquest article, els organitzadors dels actes en seran els responsables.

|  |
| --- |
|  |

1. Els pares o mares o tutors o tutores seran responsables per les infraccions descrites en aquest article comeses pels menors que es trobin sota la seva tutela.

|  |
| --- |
|  |

**Article 7. Parcs i jardins**

1. Tots els ciutadans i ciutadanes estan obligats a respectar la senyalització i els horaris existents en parcs i jardins i en general a tots els espais d’ús públic destinats al lleure.

|  |
| --- |
|  |

1. Es prohibeix fer servir els espais verds destinats al lleure i els seus elements de forma contrària a la regulació del seu ús.

|  |
| --- |
|  |

1. Es prohibeix l’ús de gronxadors i altres aparells d’esbarjo situats als parcs i places públiques per persones majors de vuit anys.

|  |
| --- |
|  |

1. Es prohibeix la pràctica d’exercicis o activitats que signifiquin danys per a la vegetació que integra l’espai

|  |
| --- |
|  |

1. Donat el clima mediterrani propi de la nostra ciutat i a efecte de prevenir el canvi climàtic, es prohibeix arrencar, maltractar o retirar arbres, fruits i plantes, o passar o estirar-se sobre parterres, gespa i plantacions.

|  |
| --- |
|  |

1. Es prohibeix deixar defecacions dels animals domèstics propis en els parcs i jardins, excepte en parterres, zones verdes, escosells i altres tipus de vegetació o elements vegetals auxiliars.

|  |
| --- |
|  |

1. Queden totalment prohibides les defecacions i miccions en qualsevol espai públic.

|  |
| --- |
|  |

**Article 8. Actes als espais públics i actuacions musicals al carrer**

No està permès pertorbar el descans i la tranquil·litat dels veïns i veïnes i vianants mitjançant cants, crits, efectes pirotècnics o qualsevol altre acte molest.

Les actuacions musicals es faran sempre en espais públics d'amplada superior a 7 metres, i han de complir els següents requisits:

* Que es facin en l'horari comprès entre les 10 i les 21, durant tot l’any, excepte durant els mesos d’estiu que serà el comprès entre les 10 i les 23, i amb independència de qui les realitzi, mai podran superar el temps total de 1 hora i mitja en un dia en una mateixa ubicació.

|  |
| --- |
|  |

* Aquests actes en cap cas es realitzaran:

a.- Prop de centres docents, hospitals, clíniques, biblioteques, consultoris mèdics o residències assistides, ni terrasses.

b.- Prop de qualsevol centre oficial (oficines municipals, dependències municipals, comissaries de policia, centres de culte...)

|  |
| --- |
|  |

**QUADRE DE SANCIONS I DE COMMUTACIONS**

|  |  |  |  |  |
| --- | --- | --- | --- | --- |
|  | **PRECEPTE** | **INFRACCIÓ** | **SANCIÓ** | **ART.** |
| **17.** | Realitzar graffits, pintades, taques, gargots, escrits, inscripcions o grafismes sobre qualsevol element de l’espai públic | Molt Greu |  | 6 |
| **18.** | L’ús de gronxadors o altres aparells d’esbarjo situats als parcs i places públiques, per persones que no acompleixin les condicions i requisits d’ús | Lleu |  | 7 |
| **19.** | Fer servir els espais verds destinats al lleure i els elements que els integren causant-hi danys. | Greu |  | 7 |
| **20.** | Utilitzar els espais verds destinats al lleure i els seus elements de forma contrària a les condicions que en regulen l’ús, sense causar-hi danys. | Lleu |  | 7 |
| **21.** | Practicar exercicis o activitats que signifiquin un risc per a la vegetació o qualsevol altre element de mobiliari urbà, o que representin un risc per a la integritat física de la resta d’usuaris. | Lleu |  | 7 |
| **22.** | Pertorbar el descans dels veïns mitjançant cants, crits i altres actes molests al carrer. | Greu |  | 8 |
| **23.** | No complir els horaris establerts per a actuacions a l’espai públic | Molt greu |  | 8 |

# Article 9.- Activitats cíviques i polítiques a la via pública

Quant a les activitats de caràcter cívic, polític, sindical o similar que impliquin l’ocupació d’espais públics i/o la ubicació de béns o instal·lacions a l’espai públic, requereixen llicència prèvia municipal. Cal respectar les condicions d’estètica i la normativa que afectin la instal·lació, les condicions de la llicència i la legislació general reguladora del dret de reunió.

|  |
| --- |
|  |

**Article 10. Locals i establiments comercials de serveis d’oci**

1. Els titulars i responsables del funcionament dels establiments han d’adoptar les mesures necessàries per a mantenir l’ordre públic, queda exclosa les responsabilitat de les entrades i sortides dels locals.

|  |
| --- |
|  |

1. A fi de garantir el descans dels veïns i de les veïnes, aquests locals en cap cas tancaran més tard de les 24 hores.

|  |
| --- |
|  |

1. Els titulars i els responsables del funcionament dels establiments han d’adoptar les mesures adequades per a evitar actes incívics a l’interior dels seus locals. És responsabilitat dels cossos i forces de seguretat mantenir l’ordre i la convivència ciutadana a l’entrada i sortida dels locals.

|  |
| --- |
|  |

1. L’Ajuntament pot regular, per acte administratiu i no necessàriament mitjançant Ordenança, els requisits i les característiques de les ocupacions de la via pública per a terrasses o taules i cadires d’establiment, amb possibilitat de regulació diferenciada en funció de la zona de la ciutat: característiques i dimensions de l’ocupació, característiques, materials o tons de color de les taules, cadires i veles, mesures de seguretat i de neteja de l’espai públic ocupat i del seu entorn, abast i trets del possible tancament parcial de les terrasses, i altres. La inobservança dels requisits acordats, sense possibilitat d’invocar drets adquirits de cap mena, determina la revocació de la llicència o la impossibilitat d’obtenir-la.

|  |
| --- |
|  |

**Article 11. Serveis sexuals retribuïts a l’espai públic**

No són permesos en les vies i espais de caràcter públic, entre altres, els usos i comportaments següents:

* 1. Oferir, sol·licitar, negociar o acceptar, directament o indirectament, serveis sexuals retribuïts a l’espai públic, o mantenir relacions sexuals a l’espai públic amb retribució. L’Ajuntament prestarà informació i ajut a totes aquelles persones que exerceixin la prostitució en espais públics i vulguin abandonar l’exercici d’aquestes pràctiques.

|  |
| --- |
|  |

* 1. Així mateix, adoptarà les mesures adients de caràcter legal i, si és procedent, exercirà d’acusació particular quan hi hagi indicis que l’exercici de la prostitució no és lliure i forma part d’una xarxa d’explotació de persones.

|  |
| --- |
|  |

**QUADRE DE SANCIONS I DE COMMUTACIONS**

|  |  |  |  |  |
| --- | --- | --- | --- | --- |
|  | **PRECEPTE** | **INFRACCIÓ** | **SANCIÓ** | **ART.** |
| **24.** | Realitzar activitats de caràcter cívic, polític, sindical que impliquin l’ocupació d’espais públics sense llicència prèvia municipal. | Greu |  | 9 |
| **25.** | Incomplir els horaris establerts per als locals | Lleu |  | 9 |
| **26.** | No adoptar les mesures oportunes per a garantir el respecte i el descans veïnal en els actes incívics que es produeixin a l’interior dels locals de pública concurrència | Greu |  | 10 |
| **27.** | Oferir o exercir la prostitució en espais públics. Anar despullat, o gairebé, o mantenir relacions sexuals als espais públics | Greu |  | 11 |
| **28.** | Sol·licitar o acceptar serveis sexuals retribuïts a l’espai públic. | Molt greu |  | 11 |

**CAP II. RELACIONS VEÏNALS I CONVIVÈNCIA ENTRE VEÏNS**

**Article 12. Activitats a l’interior dels immobles i comunitats de veïns**

Queda regulat el desenvolupament d’activitats domèstiques, com regar plantes, estendre roba, netejar catifes i estovalles, evacuar fums, aigua o brossa de l’interior dels immobles i les comunitats de veïns.

Es prohibeix:

* + - 1. Dins la franja horària compresa entre les 21 hores i les 7 hores, l’execució de feines de reforma, conservació o millora dels immobles (construcció, fusteria, o altres de semblants) que impliquin el desenvolupament d’activitats pròpies d’obra ordinària.

|  |
| --- |
|  |

* + - 1. Dins la franja horària entre les 21 hores i les 7 hores desenvolupar activitats ocasionals, com traslladar, adequar o moure mobles, o accionar sistemes de tancament d’espais interiors o exteriors.

|  |
| --- |
|  |

* + - 1. Dins la franja horària entre les 21 hores i les 7 hores desenvolupar activitats que suposin aixecament del volum de la veu humana o de les activitats de les persones, com el cant o l'emissió de música amb instruments musicals.

|  |
| --- |
|  |

* + - 1. Dins la franja horària entre les 21 hores i les 7 hores desenvolupar activitats domèstiques com regar plantes, estendre roba, espolsar catifes i estovalles, o evacuar fums, aigua o brossa de l’interior dels immobles i les comunitats de veïns.

|  |
| --- |
|  |

* + - 1. Pertorbar la vida dels veïns, amb crits, cants, sons o altres tipus de sorolls dels animals domèstics, tant si es troben a l’interior de l’habitatge, com si estan en terrasses, terrats, galeries, balcons, passadissos, escales, patis o similars, especialment entre les 21 i les 8 hores, en dies laborables. Aquesta prohibició es farà extensiva a la resta del dia, quan s’evidenciï per l’autoritat competent que aquests animals amb els seus sons, crits o cants provoquen molèsties al veïnat, encara que aquestes es produeixin en horari diürn.

|  |
| --- |
|  |

* + - 1. Deixar animals domèstics sols al balcó de l’habitatge.

|  |
| --- |
|  |

**CAP III. ANIMALS DOMÈSTICS I DE COMPANYIA**

**Article 13. Conductes de les persones propietàries i/o posseïdores d’animals de companyia**

Per facilitar la convivència entre persones i animals, resta prohibit:

1. Fer nedar o rentar animals en les fonts públiques, a la via o espais públics.

|  |
| --- |
|  |

1. Fer beure els animals amorrant la boca a les fonts públiques.

|  |
| --- |
|  |

1. Donar menjar als animals a la via o espais públics.

|  |
| --- |
|  |

1. L’accés d’animals a l’interior de les instal·lacions i edificis públics.

|  |
| --- |
|  |

1. Les deposicions i les miccions d’animals en els parcs infantils o jardins d’ús per part dels infants.

|  |
| --- |
|  |

1. Queda totalment prohibit que els menors de 10 anys no acompanyats pel seu pare, mare o tutor legal, portin animals domèstics per la via pública.

|  |
| --- |
|  |

1. Queda també totalment prohibida la presència de gossos considerats perillosos en qualsevol espai públic, obert o tancat.

|  |
| --- |
|  |

L’Ajuntament habilitarà espais adequats per a realitzar totes aquestes activitats esmentades en l’apartat anterior.

**QUADRE DE SANCIONS I DE COMMUTACIONS**

|  |  |  |  |  |
| --- | --- | --- | --- | --- |
|  | **PRECEPTE** | **INFRACCIÓ** | **SANCIÓ** | **ART.** |
| **29.** | Desenvolupar activitats a l’interior dels immobles i comunitats de veïns que, de forma reiterada, causin molèsties al veïnat o als seus integrants i que causin perjudicis o danys. | Greu |  | 12 |
| **30.** | Executar treballs de reforma, conservació o millora dels immobles (construcció, fusteria o altres anàlegs) que impliquin el desenvolupament d’activitats pròpies d’obra ordinària, de les 21h a les 7h | Greu |  | 12 |
| **31.** | L’execució de treballs de reparació o instal·lació d’electrodomèstics, aparells elèctrics o instal·lacions auxiliars, quan impliquin l’exercici d’accions incloses en el paràgraf anterior o que superin els límits sonors que la normativa específica estableixi de les 21h a les 7h | Greu |  | 12 |
| **32.** | Fer nedar o rentar animals en fonts públiques, a la via i altres espais públics. | Lleu |  | 14 |
| **33.** | Abeurar animals en fonts públiques. | Lleu |  | 14 |
| **34.** | Donar menjar als animals a la via pública o espais públics. | Lleu |  | 14 |
| **35.** | Accedir amb animals domèstics en una instal·lació o edifici públic. | Lleu |  | 14 |
| **36.** | Portar animals domèstics per la via pública essent menor de 10 anys, sense anar acompanyat pel pare, mare o tutor legal. | Lleu |  | 14 |

**CAP IV. INFRACCIONS, SANCIONS, PROCEDIMENT SANCIONADOR I ALTRES MESURES D’INFRACCIÓ**

**Article 14. Tipificació i règim d’infraccions**

Són infracció administrativa els fets o conductes que impliquin l’incompliment total o parcial de les obligacions o prohibicions establertes en aquesta Ordenança municipal, d’acord amb el quadre de sancions que acompanya el present text.

Les infraccions es classifiquen en lleus, greus i molt greus.

Les infraccions lleus poden ser sancionades per l’òrgan competent amb multes de fins a 750 €; les greus amb multes de fins a 1.500 €; i les molt greus amb multes de fins a 3.000 €.

|  |
| --- |
|  |

# Article 15.- Criteris de graduació

1. Les sancions tipificades en aquesta Ordenança que no tinguin graduació regulada en la normativa sectorial aplicable es graduaran tenint en compte el caràcter de molt greu, greu o lleu en funció dels criteris establerts en l’apartat següent, els quals poden ser valorats conjuntament o separadament.

|  |
| --- |
|  |

2.La imposició de les sancions previstes en aquesta Ordenança es guiaran per l’aplicació del principi de proporcionalitat i, en tot cas, es tindran en compte els criteris de graduació següents:

1. L’alteració del medi ambient o de la salut de les persones
2. L’existència d’intencionalitat
3. La naturalesa dels perjudicis causats
4. La reincidència i la reiteració
5. La gravetat de la infracció
6. El benefici econòmic o d’una altra mena obtingut per les persones infractores.

|  |
| --- |
|  |

# Article 16.- Reincidència i reiteració

S’entén que hi ha reincidència quan s’ha comès en el termini de dos mesos més d’una infracció d’aquesta Ordenança i així s’ha declarat per resolució ferma.

Hi ha reiteració quan la persona responsable ja ha estat sancionada anteriorment per infraccions d’aquesta Ordenança o quan s’estan instruint altres procediments sancionadors per infraccions d’aquesta Ordenança.

|  |
| --- |
|  |

**Article 17. Destinació de les multes imposades**

L’import dels ingressos de l’Ajuntament en virtut de les sancions imposades es destinarà a millorar l’espai urbà com a lloc de trobada i convivència, en cap cas es destinarà a projectes socials o educatius.

|  |
| --- |
|  |

**Article 18. Substitució de les multes i reparació dels danys per treballs en benefici de la comunitat.**

Substitució de les multes i reparació dels danys per treballs en benefici de la comunitat.

1. L’Ajuntament podrà substituir la sanció de les multes per sessions formatives, participació en activitats cíviques o altres tipus de treballs per la comunitat.

|  |
| --- |
|  |

1. La participació en les sessions formatives, en activitats cíviques o la realització de treballs en benefici de la comunitat, seran adoptades amb el consentiment previ de l’interessat com a alternatives a les sancions d’ordre pecuniari, llevat que la llei imposés el seu caràcter obligatori.

|  |
| --- |
|  |

1. Les sessions formatives sobre convivència ciutadana i civisme, de caràcter individual o col·lectiu, substituiran les sancions pecuniàries en aquells casos en què així estigui previst en la present Ordenança. En cas de no assistència a les sessions formatives procedirà imposar la corresponent sanció, en funció de la tipificació de la infracció comesa.

|  |
| --- |
|  |

1. En el cas que es produeixi la substitució de la sanció per una mesura alternativa l’Ajuntament haurà de reparar els danys causats, llevat que el treball que realitzi la persona sancionada consisteixi precisament en la reparació del dany produït.

|  |
| --- |
|  |

1. A fi que la mesura tingui caràcter plenament constructiu i educador, s’ha d’ajustar als principis següents:
2. Ser acceptada voluntàriament i formalment per la persona infractora, i en el seu cas pels seus pares, tutors o guardadors.
3. Ser adequada a les característiques i actituds de la persona infractora.
4. Ser coherent, adequada i proporcional a la infracció comesa.
5. Facilitar a la persona infractora la comprensió que l’activitat realitzada és útil i necessària per a la comunitat i/o per a ella mateixa.
6. El temps màxim transcorregut des de la comissió de la infracció i fins l’aplicació de la mesura correctora ha de ser no superior a cinc mesos.
7. Caldrà ajustar l’abast i les condicions de l’activitat que s’ha de realitzar al conveni subscrit amb cada entitat col·laboradora.
8. La durada màxima de l’activitat alternativa a la sanció econòmica és de trenta hores.

|  |
| --- |
|  |

Responsabilitat per conductes contràries a l'Ordenança comeses per menors d'edat.

1. Quan les persones infractores siguin menors no es podran substituir les sancions pecuniàries per mesures correctores.

|  |
| --- |
|  |

1. Els pares i mares o tutors i tutores seran responsables dels danys produïts per les infraccions comeses pels menors d'edat que depenguin d'ells.

|  |
| --- |
|  |

1. Els pares i mares o tutors i tutores de menors hauran d'assistir a sessions d'atenció individualitzada o cursos de formació que, en el seu cas, s'imposin com a alternativa a la sanció pecuniària de les infraccions comeses pels menors que depenguin d'ells.

|  |
| --- |
|  |

1. Els pares i mares o tutors i tutores seran responsables de la permanència dels menors a la via pública i de la no assistència d'aquests als centres educatius. En aquests casos, quan concorri culpa o negligència, els pares i mares o tutors i tutores incorreran en una infracció lleu, i podran ser sancionats amb multa des de 100 fins a 600€.

|  |
| --- |
|  |

**Entitats i òrgans públics on es duran a terme activitats alternatives a la sanció econòmica i activitats supletòries**

Treball comunitari en casals i associacions de gent gran

Treball comunitari als centres escolars

Col·laboració amb l’Assemblea Local de Creu Roja

Col·laboració amb la Residència Ricard Fortuny i amb Càritas Interparroquial.

Col·laboració amb la Unitat de Serveis de l’Ajuntament

Col·laboració en tasques de suport a la Policia Local

Reparació total dels danys causats

Realització d’una activitat formativa amb elaboració d’una prova escrita sobre temes relacionats amb el civisme i amb els drets i deures dels ciutadans, o bé realització d’un treball monogràfic relacionat amb el civisme, la infracció comesa, els drets i deures i el marc de convivència a la ciutat.

|  |
| --- |
|  |

Vilafranca del Penedès, octubre de 2018